વાત જાણે કે એમ છે ઇશિકાએ આ પત્ર તેના આચાર્યા દ્વારા આપયેલા ત્રાસથી ત્રાસીને લખ્યો છે. વધુમાં તેણે આ બાબતે આણંદ કલેક્ટરને પણ રજુઆત કરી હતી. સમગ્ર ઘટનાની વિગતો એવી છે કે ઇશિકાના પિતા રાહુલકુમાર ગુપ્તા શાળાની પેરેન્ટસ-ટીચર કમિટિના સભ્ય છે. શાળાના આચાર્ય કિરણ મહસ્કે દ્વારા વાલીઓ પાસેથી શાળાના વિકાસના નામે નાણાં ઉઘરાવીને તેની રસીદ ન આપતા રાહુલે આ અંગે આચાર્ય પાસે માહિતી માંગી હતી. પણ ઇશિકાના પિતા રાહુલને યોગ્ય પ્રત્યુતર મળ્યો નહોતો. આથી તેમણે માહિતી અધિકાર હેઠળ માહિતી માગી હતી. જેની અદાવત રાખી આચાર્ય કિરણ મહસ્કે દ્વારા રાહુલકુમાર ગુપ્તાની પુત્રી ઈશીકા પર અલગ અલગ રીતે ત્રાસ ગુજારવાનો શરૂ કર્યો હતો. ઇશાકને એમ પણ કહેવાયું હતું કે તારા પિતાએ ઉપર સુધી મારી વિરોધમાં રજૂઆત કરી છે એટલે હું તને ઉપરથી નીચે ફેંકી દઈશ.